**Gulács Község Önkormányzata**

**Képviselő-testületének**

**9/2019.(X.1.) önkormányzati rendelete**

**15/2017. (XII.04.)önkormányzati rendelet módosításáról**

**Gulács község településképének védelméről**

Gulács Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatokról szóló 2011 évi CLXXXIX törvény 13. § (1) bekezdés 1. pontjában meghatározott feladatkörében eljárva – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintéz­ményekről szóló 314/2012. (XI. 8.) Korm. rendelet 43/A. §-ban biztosított véleményezési jogkörében eljáró

* az állami főépítészi hatáskörében eljáró Szabolcs-Szatmár-Bereg Megyei Kormányhivatal,
* Nemzeti Média- és Hírközlési Hatóság,
* Hortobágyi Nemzeti Park Igazgatóság; valamint

valamint a településfejlesztéssel, településrendezéssel és településkép‐érvényesítéssel összefüggő partnerségi egyeztetés helyi szabályairól szóló 4/2017. (III.20.) önkormányzati rendeletben nevesített Partnerek véleményének kikérésével a következőket rendeli el:véleményének kikérésével – a következőket rendeli el:

**1.§** Gulács község településképének védelméről szóló 15/2017.(XII.4.) önkormányzati rendelet (továbbiakban: Rendelet ) 6.§-a helyébe az alábbi rendelkezés lép:

6.§A helyi védelem feladata a helyi védelmet igénylő építészeti örökség meghatározása, dokumentálása, védetté nyilvánítása, nyilvántartása, megőrzése, megőriztetése, a lakossággal történő megismertetése, valamint a védelem alatt álló építészeti örökség károsodásának megelőzése, illetve a károsodás csökkentésének vagy megszüntetésének elősegítése.

**2.§** A Rendelet 14.§ (1) - (2) b pontja bekezdése helyébe az alábbi rendelkezés lép:

14.§ (1) Településkép szempontjából meghatározó területek

1. a Településközpont településrész,
2. Beépítésre nem szánt terület
3. A településkép szempontjából meghatározó Településközpont településrészt az 1. melléklet szerint kell beazonosítani. A területi lehatárolásukat a helyi építési szabályzat és a hozzá tartozó szabályozási terven kell megállapítani.
4. A 14. § (1) a)-b) pontokban felsorolt településkép szempontjából meghatározó területek beazonosítása a helyi építési szabályzat és a hozzá tartozó szabályozási terven történik. A területi lehatárolásukat az országos jogszabályok alapján kell megállapítani.[[1]](#footnote-1)

**3.§** A Rendelet 16.§ (3) bekezdése helyébe az alábbi rendelkezés lép:

16.§ (3) A kerítés kialakítására vonatkozó előírás: amennyiben utcai kerítés készül, abban az esetben áttört kerítést kell kialakítani legfeljebb 60 cm magas lábazattal, maximum 2,5 m-es magassággal.

**4.§** A Rendelet 17.§ (2) bekezdése helyébe az alábbi rendelkezés lép:

17.§ (2) Kerítés csak beton lábazat nélkül építhető.

**5.§** A Rendelet 19.§ (5) bekezdése az alábbiak szerit módosul:

1. A bejárati előlépcső, az akadálymentesítésre szolgáló építményt (rámpát és elemeit), közterületbe nyúló épületrészt nem lehet úgy kialakítani, hogy az a kapcsolódó közterület funkcionális használatát akadályozza, és ne igazodjon annak használatához.

**6.§** A Rendelet 26.§ (5) bekezdése helyébe az alábbi rendelkezés lép:

26. § (5)Természetvédelemmel, műemlékkel és annak szomszédos 1-1 telkével érintett területeken, amennyiben műszakilag lehetséges, az energiaellátást földkábellel kell biztosítani, illetve reklámhordozó berendezések nem helyezhetők el. Kültéri világítás kialakítása csak biztonsági szempontok (különösen élet- vagyonvédelem) esetén, teljesen ernyőzött, síkburás világító eszközzel lehetséges.

**7.§** A Rendelet 28.§ (1) bekezdése helyébe az alábbi rendelkezés lép:

28. §

1. A településkép szempontjából meghatározó és az egyéb besorolású területeket a Településképi Arculati Kézikönyv és az 1. melléklet szerint kell beazonosítani. Településképi szempontból meghatározó terület az alábbi:
	* 1. Településközpont
		2. Beépítésre nem szánt terület

**8.§** (1) A Rendelet 2019. október 1. napján lép hatályba, kihirdetést követő napon hatályát veszti.

(2) A Rendelet hatályba lépésével együtt hatályát veszti a Rendelet

a.5.§ 1 pont, 6 pont, 13 pont és 14 pontja

b. 1 8.§

c. 19.§ (1) bekezdése

d. 20 § (1)

e. 21.§ (1)

f. 21/A alcim

g. 27.§

i. 31.§ (4)

j. 37.§

k.38.§ (3)-(9) bekezdése

**Vassné Szűcs Róza Ujvári Judit**

 **jegyző polgármester**

1. [↑](#footnote-ref-1)